Dopominaja na hrózbny podawk
Smochćicy. Při pomniku Cyrila a Metoda pola Smochćic chcedźa jutře, sobotu, w 14 hodź. wopomnjenski kamjeń ze štyrjomi taflemi poswjećić. Serbsce, němsce, jendźelsce a hebrejsce je na nich wopisane, kak běchu nacionalsocialisća kolonu židowskich žonow ze Słoneje Boršće do Miłkec honili. Jedna ze žonow je při tym žiwjenje přisadźiła. Poswjećenskemu nyšporej přizamknje so swačina w Smochčanskim Domje biskopa Bena.
Brigada dwójce koncertuje
Slepo/Bukecy. W rjedźe lětušich nazymskich koncertow wotmějetej so dalšej jutře, sobotu, w 17 hodź. w Slepjanskim Serbskim kulturnym centrumje a zajutřišim, njedźelu, w 16 hodź. w Bukecach. Wobaj wuhotuje 1. serbska kulturna brigada. Chór, muzikanća a rejwarjo předstaja pod nawodom Friedemanna Böhmy pisany program, wopřijacy spěwy wot Korle Awgusta Kocora hač k Beatlesam. W Bukecach poskića wot 15 hodź. kofej.
Pokaza cyklus wobrazow
pol_Latn szl_Latn pol_Latn szl_Latn hrv_Latn